
Үчүнчү өлкөлөр менен өз ара соодада техникалык тоскоолдуктарды жоюу тартиби жана шарттары жөнүндө 
МАКУЛДАШУУ

Евразия экономикалык бирлигине мүчө мамлекеттер, мындан ары мүчө мамлекеттер деп аталуучу,
2014-жылдын 29-майындагы Евразия экономикалык бирлиги жөнүндө келишимдин (мындан ары – Келишим) жоболоруна негизденип, 
Евразия экономикалык бирлигинде (мындан ары – Бирлик) техникалык жөнгө салуу чөйрөсүндөгү интеграциялык процесстерди тереңдетүү зарылдыгын таануу менен,
1994-жылдын 15-апрелиндеги Дүйнөлүк соода уюмун уюштуруу жөнүндө макулдашунун 1А тиркемесинде камтылган Дүйнөлүк соода уюмунда соода жүргүзүүдөгү техникалык тоскоолдуктар боюнча макулдашууда белгиленген эрежелерди жана принциптерди эске алуу менен, 
төмөнкүлөр жөнүндө макулдашты:
1-берене
	1. Ушул Макулдашуу мүчө мамлекеттердин Бирликтин техникалык регламенттерин техникалык жөнгө салуу объектиси болуп саналган продукцияларга үчүнчү өлкөлөр менен өз ара соодада тоскоолдуктарды жоюунун тартиптерин жана шарттарын аныктайт.
	2. Үчүнчү өлкө менен өз ара соодадагы техникалык тоскоолдуктарды жоюу Бирликтин ушул Макулдашуунун жоболорун эске алуу менен, ушундай өлкөлөр менен эл аралык келишимдерди (мындан ары – эл аралык келишимдер) түзүү аркылуу ишке ашырылат.

2-берене
Ушул Макулдашуунун максаттары үчүн төмөнкүлөрдү билдирген түшүнүктөр пайдаланылат:
«шайкештикти баалоо жөнүндө документтер» – Келишимге, Бирликтин техникалык регламенттеринин талаптарына жана (же) Евразия экономикалык комиссиянын актыларына же болбосо үчүнчү өлкөлөрдүн мыйзамдарына ылайык шайкештикти баалоо жыйынтыктары боюнча таризделүүчү документтер;
«өз ара соодадагы техникалык тоскоолдуктар» – техникалык жөнгө салуу чөйрөсүндөгү талаптардын, анын ичинде Бирликтин техникалык регламенттеринин, стандарттардын жана Бирликтин алкагында колдонулуучу шайкештикти баалоонун жол-жоболорундагы техникалык жөнгө салуу чөйрөсүндөгү талаптардын айырмачылыктары, анын ичинде үчүнчү өлкөнүн аймагында колдонулуучу техникалык жөнгө салуу объекттерине талаптарды, стандарттарды жана шайкештикти баалоо жол-жоболорун жөнгө салуучу ченемдик-техникалык документтерди, үчүнчү өлкөнүн аймагында колдонуу үчүн милдеттүү болгон, мүчө мамлекеттер менен үчүнчү өлкөлөрдүн ортосундагы өз ара соодага тоскоолдуктарды жараткан продукциянын бир эле түрлөрүнө карата;
«үчүнчү өлкө» – Бирликке мүчө болуп эсептелбеген мамлекет же мамлекеттердин биримдиги.
Ушул Макулдашууда колдонулуучу башка түшүнүктөр Келишимде аныкталган маанилерде колдонулат.

3-берене

Эл аралык келишимдерди түзүү төмөнкүдөй шарттарды аткаруу мүмкүндүгүн эске алуу менен ишке ашырылат:
Бирликтин аймагында жүгүртүүгө чыгарылган продукциялардын Бирликтин техникалык регламенттери менен белгиленген талаптарга шайкештигин камсыздоо жана үчүнчү өлкөнүн аймагында жүгүртүүгө чыгарылган продукциялардын үчүнчү өлкөнүн мыйзамдарында белгиленген талаптарга шайкештигин камсыздоо;
Бирликтин аймагында жүгүртүүгө чыгарылган продукцияларга карата Бирликтин техникалык регламенттери менен белгиленген милдеттүү талаптарын жана үчүнчү өлкөнүн аймагында жүгүртүүгө чыгарылган продукцияларга карата үчүнчү өлкөнүн мыйзамдарында белгиленген талаптардын салыштырмалуулугун аныктоонун негизинде шайкештикти баалоо жыйынтыктарын таануу; 
үчүнчү өлкөнүн мыйзамдарына ылайык компетенттүү (ыйгарым укуктуу) деп табылган жана аккредитациялоо тармагындагы эл аралык стандарттардын талаптарына ылайык шайкештикти баалоо боюнча органдарды аккредитациялоону ишке ашыруучу аккредитациялоо боюнча органдын болушу;
мүчө мамлекеттер менен үчүнчү өлкөнүн аккредитациялоо боюнча органдарынын аталган жол-жоболорду аккредитациялоо тармагындагы эл аралык стандарттардын талаптарына ылайык өз ара салыштырмалуу баалоо аркылуу мүчө мамлекеттерде жана үчүнчү өлкөдө пайдалануучу шайкештикти баалоо боюнча органдарын аккредитациялоо жол-жоболорунун бирдей маанилүүлүгүн камсыздоо;
Бирликте жана үчүнчү өлкөдө жүргүзүлүүчү шайкештикти баалоо жол-жоболорунун бирдей маанилүүлүгүн аныктоо; 
мүчө мамлекеттер менен үчүнчү өлкөнүн техникалык жактан жөнгө салуу объектилеринин, мүчө мамлекеттердин жана үчүнчү өлкөнүн шайкештикти баалоо боюнча ыйгарым укуктуу (дайындалган) органы алган милдеттүү талаптарга шайкештигин баалоо жыйынтыктарын өз ара таануу (мындан ары – шайкештикти баалоо жыйынтыктарын өз ара таануу).
4-берене

Эл аралык келишимдер, эреже катары, төмөнкүлөрдү камтууга тийиш:
ушул Макулдашуунун 3-беренесинде көрсөтүлгөн шарттарды эске алуу менен мүчө мамлекеттер менен үчүнчү өлкөнүн милдеттенмелерин караган жоболорду;
техникалык тоскоолдуктар жоюлган (мындан ары – техникалык тоскоолдуктар жоюлган продукция) продукциялардын (продукциялардын тобунун, түрлөрүнүн) тизмегин;
Бирликтин жана үчүнчү өлкөнүн органдарынын техникалык тоскоолдуктарды жоюу керек болгон продукцияларга коюлуучу талаптарды белгилей турган документтердин тизмегин;
мүчө мамлекеттер менен үчүнчү өлкөнүн техникалык тоскоолдуктарды жоюу керек болгон продукцияларга коюлуучу талаптарды белгилей турган документтерин, ошондой эле көрсөтүлгөн документтерге өзгөртүүлөрдү киргизүү тууралуу маалымат алмашуу боюнча милдеттемелерин;
шайкештикти баалоо органдарынын мүчө мамлекеттердин мыйзамдарына жана үчүнчү өлкөнүн мыйзамдарына ылайык шайкештикти баалоо жыйынтыктарын өз ара таануу боюнча иштерди жүргүзүүгө ыйгарым укук берүү (дайындоо) тууралуу жоболорду;
мүчө мамлекеттер менен үчүнчү өлкөнүн шайкештикти баалоо боюнча ыйгарым укуктуу (дайындалган) органдары тууралуу маалымат алмашуу тартибин, ошондой эле мүчө мамлекеттер менен үчүнчү өлкөнүн Евразия экономикалык комиссиясына (мындан ары – Комиссия) көрсөтүлгөн маалыматты берүү боюнча милдеттемелерин аныктай турган жоболорду;
шайкештикти баалоо жыйынтыктарын өз ара таануу тартибин караган жоболорду;
мүчө мамлекеттер менен үчүнчү өлкөнүн аккредитациялоо боюнча органдарынын шайкештикти баалоо боюнча органдарын аккредитациялоодо колдонулуучу жол-жоболорун өз ара салыштырмалуу баалоо тартиби менен ишке ашыруу мөөнөттөрүн караган жоболорду;
шайкештикти баалоо жыйынтыктарын өз ара таануу боюнча иштердин жыйынтыктары менен байланышкан талаш-тартыш маселелерди чечүү тартибин;
өз ара соодадагы техникалык тоскоолдуктарды жоюу маселелерине байланыштуу башка да жоболорду.
5-берене

Эл аралык келишимдер, эреже катары, шайкештикти баалоо жыйынтыктарын өз ара таануу менен байланышкан төмөнкүдөй жоболорду камтыйт:
арыз берүүчүнүн мүчө мамлекеттин же үчүнчү өлкөнүн шайкештикти баалоо боюнча ыйгарым укуктуу (дайындалган) органына мүчө мамлекеттин же үчүнчү өлкөнүн тиешелүү органы берген шайкештикти баалоо тууралуу документтерди (анын ичинде изилдөөлөрдүн (сыноолордун) же өлчөөлөрдүн, протоколдорун же болбосо башка да документтерди) берүү;
мүчө мамлекеттин же үчүнчү өлкөнүн шайкештикти баалоо боюнча ыйгарым укуктуу (дайындалган) органынын арыз берүүчү берген шайкештикти баалоо тууралуу документтерди кароо тартиби;
мүчө мамлекеттин же үчүнчү өлкөнүн шайкештикти баалоо боюнча ыйгарым укуктуу (дайындалган) органынын шайкештикти баалоо жыйынтыктарын таануу мүмкүндүгү тууралуу чечим кабыл алуусу;
мүчө мамлекеттин же үчүнчү өлкөнүн шайкештикти баалоо боюнча ыйгарым укуктуу (дайындалган) органынын Бирликтин техникалык регламенттери менен же үчүнчү өлкөнүн мыйзамдарында белгиленген талаптарга шайкештигин тастыктоо максатында техникалык тоскоолдуктарды жоюу керек болгон продукцияларга кошумча изилдөөлөрдү (сыноолорду) же өлчөөлөрдү жүргүзүүсү;
Бирликте жана үчүнчү өлкөдө колдонулуучу шайкештикти баалоонун кошумча жол-жоболорун жүргүзүү;
мүчө мамлекеттин же үчүнчү өлкөнүн шайкештикти баалоо боюнча ыйгарым укуктуу (дайындалган) органынын Комиссиянын актыларында же үчүнчү өлкөнүн мыйзамдарында белгиленген форма боюнча шайкештикти баалоо жыйынтыктарын өз ара таануу боюнча иштердин жыйынтыктарынын негизинде шайкештикти баалоо тууралуу документтерди берүү же берүүдөн баш тартуу.
6-берене

Мүчө мамлекеттердин Бирликке мүчө болуп эсептелбеген Көз карандысыз Мамлекеттер Шериктештигине катышуучу мамлекеттер менен өз ара соодасындагы техникалык тоскоолдуктарды жоюу Бирликтин алкагында Бирликке мүчө болуп эсептелбеген Көз карандысыз Мамлекеттер Шериктештигине катышуучу мамлекеттер менен соодада техникалык тоскоолдуктарды жоюу маселелерин жөнгө салуучу эл аралык келишимдерди жана бардык мүчө мамлекеттер катышуучусу болуп эсептелген Көз карандысыз Мамлекеттер Шериктештигинин эл аралык келишимдерин эске алуу менен ишке ашырылышы мүмкүн.
7-берене

1. Шайкештикти баалоо жыйынтыктарын өз ара таануу мүчө мамлекеттердин шайкештикти баалоо боюнча ыйгарым укуктуу (дайындалган) органдары ушул мүчө мамлекеттердин мыйзамдарында белгиленген тартипте ишке ашырылат.
Аталган органдардын ыйгарым укуктары токтотулса, анда алар берген документтерди колдонуу мүчө мамлекеттердин мыйзамдарына ылайык аныкталат.
2. Комиссия мүчө мамлекеттердин жана үчүнчү өлкөлөрдүн шайкештикти баалоо жыйынтыктарын өз ара таанууну ишке ашырган шайкештикти баалоо боюнча ыйгарым укуктуу (дайындалган) органдарынын реестрин жүргүзүүнү ишке ашырат. Көрсөтүлгөн реестрди түзүү жана жүргүзүү тартиби Комиссия тарабынан белгиленет.
3. Мүчө мамлекеттин мамлекеттик органы болуп саналбаган шайкештикти баалоо боюнча органга төмөнкү шарттарды сактоо менен шайкештикти баалоонун натыйжаларын таануу боюнча иштерди жүргүзүүгө уруксат берилет:
а)	мүчө мамлекеттин шайкештикти баалоо боюнча органын ошол мүчө мамлекеттин мыйзамдарына ылайык юридикалык жак катары каттоо;
б)	мүчө мамлекеттин аккредитациялоо органы тарабынан берилген 2 жылдан кем эмес колдонуудагы аккредитациялык сертификатка же мүчө мамлекеттин мыйзамдарында талап кылын учурда мүчө мамлекеттин аккредитациялоо органы тарабынан берилген аккредитациялык статуска ээ болуу;
в)	шайкештикти баалоо боюнча органдын аккредитациялоо чөйрөсүндө техникалык тоскоолдуктар алып салынган продукциянын болушу;
г)	мүчө мамлекеттин аккредитациялоо боюнча органы берген аккредитациялоо аттестатынын (статусунун) колдонуу мөөнөтү ичинде Бирликтин техникалык регламенттеринин талаптарына шайкеш келбеген продукцияны Бирликтин алкагында жүгүртүүгө чыгарууга алып келген, ага карата техникалык тоскоолдуктарды жоюу каралган бузуулардын жоктугу;
д)	шайкештикти баалоо боюнча органында техникалык тоскоолдуктарды жоюу керек болгон продукцияларга изилдөөлөрдү (сыноолорду) жана өлчөөлөрдү жүргүзүүнү камсыздоочу сыноо базаларынын болушу же курамына шайкештикти баалоо органы кире турган юридикалык тараптардын курамындагы сыноо лабораторияларында техникалык тоскоолдуктарды жоюу керек болгон продукцияларга изилдөөлөрдү (сыноолорду) жана өлчөөлөрдү жүргүзүүнү камсыздоочу сыноо базасынын болушу.
8-берене

1. Мүчө мамлекеттер ушул Макулдашуу күчүнө кирген датадан баштап 90 календардык күндүн ичинде Комиссияга мүчө мамлекеттер үчүнчү өлкөлөр менен ушул Макулдашуу күчүнө кирген датага чейин түзүлгөн Бирликтин техникалык регламенттерин техникалык жактан жөнгө салуу объектиси болуп эсептелген продукцияларга карата эки тараптуу келишимдер жөнүндө маалыматты, ушул эки тараптуу эл аралык келишимдердин көчүрмөлөрүн, ага карата техникалык тоскоолдуктарды жоюу каралган продукциялардын тизмегин жана мүчө мамлекеттер менен үчүнчү өлкөнүн шайкештикти баалоо жыйынтыктарын өз ара таануу боюнча иштерди ишке ашырган шайкештикти баалоо органдарынын тизмегин берет.
2. Комиссия Бирликтин «Интернет» маалыматтык-телекоммуникациялык тармагындагы расмий сайтына ушул берененин 1-пунктунда көрсөтүлгөн Бирликтин түзүлгөн эл аралык келишимдери жана эки тараптуу эл аралык келишимдер жөнүндө маалыматты (техникалык ага карата техникалык тоскоолдуктарды жоюу каралган продукциялар тууралуу маалыматтар менен мүчө мамлекеттердин шайкештикти баалоо боюнча ыйгарым укуктуу (дайындалган) органдарынын тизмегин кошо алганда) жайгаштырууну камсыздайт.
9-берене

1. Ушул Макулдашуу мүчө мамлекеттердин ушул Макулдашуу күчүнө киргенге чейин түзүлгөн жана алар катышуучусу болуп саналган башка эл аралык келишимдерден, ошондой эле алардын эл аралык уюмдарга мүчөлүгүнөн келип чыккан укуктарын басмырлабайт жана милдеттенмелерин козгобойт.
2. Ушул Макулдашуу мүчө мамлекеттердин ушул Макулдашуунун максаттары менен принциптерине каршы келбеген, Бирликтин кабыл алынбаган же күчүнө кирбеген техникалык регламенттерине карата продукциялардын соодадагы техникалык тоскоолдуктарын жоюу маселелери боюнча эл аралык келишимдерди түзүүгө тоскоолдук кылбайт.
3. Мүчө мамлекеттердин өз ара макулдугу менен ушул Макулдашууга өзгөртүүлөрдү киргизүүгө болот, алар өзүнчө протоколдор менен таризделет жана алар ушул Макулдашуунун ажырагыс бөлүгү болуп саналат.
4. Ушул Макулдашууну колдонуу жана (же) чечмелөө менен байланышкан талаш-тартыштар Келишимде белгиленген тартипте чечилет.

10-берене

1. Ушул Макулдашуу Бирликтин алкагында түзүлгөн эл аралык келишим болуп эсептелет жана Бирликтин укугуна кирет.
2. Ушул Макулдашуу депозитарий тарабынан дипломатиялык каналдар аркылуу мүчө мамлекеттердин ушул Макулдашуунун күчүнө кириши үчүн керектүү ички мамлекеттик жол-жоболорду аткаргандыгы тууралуу акыркы жазуу түрүндөгү кабарлама алынган датадан тартып 30 календардык күн өткөндөн кийин кийин күчүнө кирет.

_____________ шаарында 2017-жылдын «___» __________ орус тилинде бир түп нускада түзүлдү.
Ушул Макулдашуунун түп нускасы Евразия экономикалык комиссиясында сакталат, ал ушул Макулдашуунун депозитарийи болуп саналат, ар бир мүчө мамлекетке анын күбөлөндүрүлгөн көчүрмөсү жөнөтүлөт.

